Møtereferat 20.09.2005





Tilstede: 


Eva Kvam, Christer Ersland, Astri Williamsen, Jostein Bruun Thorstensen, Eirik Fiske, Peter Ellevseth, Hallvard Skjerping





Referent: Jostein Thorstensen





Saksliste: IKKEEKSISTERENDE





Referat:


Halvard melder at han har vært i kontakt med personen i Hydro som har med studentrelasjoner å gjøre. Vi hjelper ham med å finne beløp vi vil søke, og minner ham på hva som er formålet med turen. Hallvard skal skrive ferdig søknad til Hydro.


Hallvard drar også fram søknadsskjema fra SiT – Tapir. Dette er omfattende saker, og det blir umiddelbart skjøvet over på Eva som er økonomiansvarlig. Eva prøver å sende søknad før fristen 1. oktober.


Dugnader: Astri blir oppnevnt som dugnadssjef, og får ansvaret for å fordele jobber og føre timelister på en ryddig og god måte. Jostein informerer om at Hunderi vil ha møte førstkommende torsdag klokka 15.15. (i ettertid viser det seg at på dette møtet skal alle dugnadsjobbere til Fysikkdagene møte)


Sponsing: Jostein sier at alle skal ta skjeen i egen hånd og følge Hallvards gode eksempel med å kontakte sine bedrifter. Sånt blir det penger av. I tillegg kommer følgende stykker med informasjon: 


Peter forteller at vår venn i Veritas er visst litt høyt oppe i systemet. Direktør eller noe… Vi er optimister


Steria og Kontrolldata blir nevnt som villige til å gi bort masse spenn. Skal undersøkes


Eirik har en bestefar. Bestefaren har snakket om noen som kanskje gir bort penger. Eirik skal sjekke


Eva (?) har hørt at også Cola trenger folk til dugnadsvirksomhet. Skal sjekkes


Jostein skal fordele ansvar


Eirik skal sende ut mail hver dag til fristen går ut om at folk må melde seg på, at vi har masse dugnadsjobber, og at vi er optimister på sponsefronten.


Nytt møte ble satt til tirsdag 27. september på Nablakontoret

